Posted by: Santie Steenekamp | 2009/08/31
Ek het ' n onderaktiewe skildklier en drink op die oomblik " Eltroxin 0.1mg) en is ook allergies vir suiwel. Watter dieet kan ek volg om gewig te verloor. Ek is ook vreeslik slaperig en moeg elke dag, ek weet nie wat om te doen nie.
Ek sal bly wees as ek bietjie raad van u af kan kry.
Chroniese moegheid kan deur baie faktore veroorsaak word. Aangesien jy aan 'n onderaktiewe skildklier ly, is dit moontlik die mees logies punte om mee te begin. Keer asb terug na die dr wat jou Eltroxin voorskryf en bespreek hierdie moegheid met hom/haar want hy/sy sal moontlik die dosis moet aanpas. Ander oorsake van moegheid is ystertekort (bloedarmoede), kalsiumgebrek omdat jy nie melk en suiwelprodukte gebruik nie, insulienweerstand, gebrek aan oefening en depressie. Dit sal goed wees om al hierdie moontlikhede met die dr te bespreek sodat jy 'n diagnose kan kry en ons iets kan doen aan die saak. Dit is nie die nou die tyd om te probeer gewig verloor nie - dit sal jou potensieel nog meer uitgeput laat voel. Vind eers uit wat die moegheid veroorsaak en kry daarvoor behandeling, dan as jy beter voel en meer energie het, kan ons kyk na verslanking.